da en en en fr de da id da nb da da da da da da da da nb da da da en en
Vi vandt også uden Bobby - Danske mestre for 25 gang - Svanholm Cricketklub
Tirsdag d. 25. september 2012 kl. 20:41 af Henrik Pfaff
Bobby Chawla var taget til Australien forud for årets sidste kamp mod Glostrup. Havde den gjaldt noget, ville vi nok have følt savnet af ham og nervøsiteten ville have bredt sig. For man kom virkelig til at forstå, hvorfor vores to fastbowlere Sair Anjum og Henrik Saxe-Hansen ikke faldt nåde for landsholdstræner Bret Mulders skarpe øje i Malaysia.
De blev ganske enkelt hakket over hele Solvangsparken af Glostrups Aftab Ahmed og Peter Poulsen og markbegrænsningerne den første del af kampen betød, at Glostrup var oppe på et at holde et scoringstempo i nærheden af de 8-9 stykker.
Men vi havde noget at tære på. Glostrup var åbenbart ikke utrygge ved udsigten til vores gærdeside og sendte os ind, da de vandt lodtrækningen.
Vi startede med Zameer Khan og Zishan Shah. Begge gik frisk til sagen fra starten af med mange gode offensive slag (59 på 11 overs). Zameer har åbenbart haft godt af en pause fra cricket (mens landsholdet var væk – han har virkelig haft og givet mange skuffelser i år, men her gik det. James Moniz fulgte godt op med hurtige 43 på 55 bolde. De to danske førende kastere i Malaysia fra Glostrup var ligesom vore kastere ikke overbevisende Hverken eller Bashir Shah virkede alt for oplagte - begge kastere endte uden gærder og kostede tilsammen over 100 point. Zishan Shah scorede 31 og Zameer Khan 45. Svanholm havde 116 for 3 på 23 overs. Alle har efterhånden fået at mærke, at Svanholm batter uden hale. De sidste 4 gærdespillere scorede til sammen 85 point. Vi endte med 236 for 9 gærder.
Bedste glostrupbowler blev en svanholmer, Glenn Larsen, der med eller uden skader bare kan svinge armen, selvom det så er uden tilløb er han konstant.: 2 gærder for 34 på 10 overs til ham.
Peter Poulsen og Bashir Shah startede som lyn og torden med at følge op på Svanholms gode innings. Selv om Bashir Shah blev grebet efter 3 overs for 19 point, fortsatte Aftab Ahmed festfyrværkeriet sammen med Peter Poulsen med kraftfulde gode underholdende stød.
Aftab Ahmed med 53 på kun 38 bolde og Peter Poulsen med 36 på 42 bolde sørgede for at Glostrups øvrige gærdespillere havde god tid til at videreføre det offensive spil. De første 16 overs gav 114 point. Kun senere var Shezad Ahmedi stand til at følge de første spilleres tempo, men i modsætningen til os har Glostrup en lang hale og det blev nok det afgørende i denne kamp, som ikke havde nogen betydning for selve turneringen, men udelukkende et prestigeopgør som ingen af de to hold fra Vestegnen ville tabe ifølge DCF’s referent Jørgen Jønsson. Undertegnede der kom til sidst, kunne dog godt ane en vis slut- på sæsonen stemning over de sidste udfoldelser, hvor Glenn fik lov til at batte rimeligt længe. Saad Ahmed og Hamid Shah tog hver 3 gærder for 23 og 33 point.
Vores 1. spillere kunne godt have brugt en buskrydder, da de skulle finde Aftab Ahmeds seksere
Endelig et offer til Sair Anjum
Glostrup ude for 193 på 35 overe !!!!! De havde altså 15 overe i behold til at score 51 point – hvis de altså havde haft nogle gærdespillere tilbage.
Der var DM nummer 69, heraf 26 hos seniorerne,et af dem hos damerne og 25 hos herrerne
Anfører Taha Ahmed takker Glostrup for kampen efter at have fået pokalen